title: ইমা গিথানী
text: বিষ্ণুপ্রিয়া মণিপুরী মাদইগাঙর গরে গিথানীপুঙ আকেইগো থার। গিথানীপুঙগৎ থাইরী দৌজেলাউগোর নাঙহান ইমাগিথানী। গিথানীপুঙগরে কততাই মাটির গিথানকৌ বুলতারা।
  
  ইমা গিথানী এগোরে ইমা লেইমারেল সিদাবীর রূপহান বুলিয়া মাতানি য়াকরের। মৈতৈয়ে লেইমারেল গিথানককর কাজে গরর বিতরে ‘লেইমারেন কাচিন’ বুলিয়া ফামআহান থইতারা। ‘লেইমারেন কাচিন’র বৈশিষ্ঠাবলীর লগে গিথানীপুঙগর হুবহু মিল বিসারিয়া পেয়ার।
  
  গরর বিতরে অওয়াঙেদের কাদাঅগৎ বা কোন কোন ত্রেৎ পিসেদে বারনগর কাদাহাৎ মাটিহান ঢিবিগর সাদে উচকরিয়া উগর গজে পিতল বা কাচর হুরুকাং গেলেসআগো ঘটগো করিয়া গিথানক এগরে থইতারা। হুরুকাং গেলেসউগোর বিতরে পানি, তুলসীপাতাআহান বারো তামার পয়সাআহান থার। বিতরর পানি উতা নিঙথৌকাপা বা সাকলসেনর দিনে সিলকরানি লাগের।
  
  বিষ্ণুপ্রিয়া মণিপুরী